section_heading: Zanimljivosti
paragraph_text: Za potrebe animiranog filma Čudnovate zgode šegrta Hlapića snimili su dvije pjesme (Hlapićeva pjesma i Samo ljubav), koje se nalaze na istoimenom audio CDu iz 1997., a u sklopu glazbeno-humanitarne akcije Moj daleki prijatelju, koju su Klinci s Ribnjaka pokrenuli u suradnji s Hrvatskim Crvenim križem, snimili su pjesmu Moj daleki prijatelju na hrvatskom i engleskom jeziku, koja je objavljena na CDu koji je izašao u sklopu spomenute akcije za pomoć djeci žrtvama tsunamija u južnoj Aziji. Također su snimili i 3 pjesme s Jacquesom Houdekom (Idemo u zoološki vrt, Voda i Pazi, pazi, sunce), koje su izašle na Jacquesovom CDu Idemo u zoološki vrt.